Diari Oficial de la Generalitat Valenciana


Sumari del DOGV 8275, del 17-04-2018 (2018/2846)

Bases per a la provisió en propietat pel procediment d'oposició lliure de dues places d'auxiliar administratiu o auxiliar administrativa, enquadrades en l'escala d'administració general, subescala auxiliar, incloses en l'oferta d'ocupació pública de l'any 2017.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/2846


Data del document
:   13-03-2018

Organisme emissor
:   Ajuntament de Manuel

Tipus de document
:   Anunci

Descriptors 

:   * Manuel
    * concurs administratiu

Bases per a la provisió en propietat pel procediment d'oposició lliure de dues places d'auxiliar administratiu o auxiliar administrativa, enquadrades en l'escala d'administració general, subescala auxiliar, incloses en l'oferta d'ocupació pública de l'any 2017. [2018/2846]  
Per Resolució de l'Alcaldia de data 13 de març de 2018 s'han aprovat les bases, que s'insereixen a continuació, que han de regir la convocatòria per a cobrir en propietat dues places d'auxiliar administratiu, enquadrades en l'escala d'administració general, subescala auxiliar, vacants en la plantilla de personal i incloses en l'oferta d'ocupació pública de l'any 2017 i en l'oferta d'ocupació pública addicional del mateix any, per mitjà del sistema d'oposició lliure:  
  
«Bases específiques que han de regir la convocatòria per a cobrir en propietat dues places d'auxiliar administratiu, enquadrades en l'escala d'administració general, vacants en la plantilla de personal i incloses en l'oferta d'ocupació pública de l'any 2017, per mitjà del sistema d'oposició  
  
Primera. Objecte de la convocatòria  
És objecte de la present convocatòria la provisió en propietat, pel procediment d'oposició lliure, de dues places d'auxiliar administratiu, una a temps complet i una altra a temps parcial de 30 hores setmanals, vacants en la plantilla, i incloses en l'oferta d'ocupació pública de l'any 2017.  
Les places estan enquadrades en l'escala d'administració general, subescala auxiliar, dotades amb el sou corresponent al subgrup C2 dels previstos en l'article 76 del text refós de l'Estatut Bàsic de l'Empleat Públic (TREBEP), aprovat per Reial decret legislatiu 5/2015, de 30 d'octubre, en concordança amb la seua disposició transitòria tercera. La plaça d'auxiliar administratiu a temps complet té assignat un nivell de CD 18 i la plaça d'auxiliar administratiu a temps parcial té un nivell assignat de CD de 17.  
Les funcions a exercir seran especialment les següents:  
Per a la plaça d'auxiliar administratiu a temps complet (lloc de treball 2 de l'escala d'administració general):  
- Manejar terminals, tractament de textos, programes informàtics, calculadores, màquines d'escriure, etc.  
- Arxivar i registrar expedients i documentació de la unitat administrativa (Secretaria i/o Intervenció).  
- Col·laborar en la conformació i seguiment dels tràmits administratius dels expedients, incorporant els documents que vagen arribant a la unitat administrativa.  
- Atendre i realitzar telefonades per a resoldre aspectes de la seua competència.  
- Efectuar i comprovar operacions aritmètiques i pressupostàries i, en general, tot tipus de tasques administratives referents a procediments simples i repetitius, tractament de textos, etc.  
- En general, tot tipus de tasques anàlogues a les anteriors i relacionades amb el lloc de treball.  
- Suport a Secretaria (transcripció a l'ordinador de documents).  
- Traducció de documents de castellà a valencià i viceversa.  
- Dur a terme activitats administratives elementals, d'acord amb instruccions rebudes o normes existents amb tendència a la repetició i amb alternatives diferents, com omplir i formalitzar documents, impresos, quadres estadístics, etc.  
- Transcripció i seguiment del llibre registre d'actes de sessions d'òrgans col·legiats i del llibre registre de resolucions.  
- Tramitació d'expedients relatius a subvencions de l'AGE, Diputació de València, GVA, etc.  
- Gestió del padró d'habitants.  
- Amb caràcter supletori, quan les necessitats del servei ho requerisquen, se li assignen totes les funcions corresponents al lloc 1, auxiliar administratiu de Secretaria-Intervenció (a temps parcial de 30 hores setmanals).  
  
Per a la plaça d'auxiliar administratiu a temps parcial de 30 hores setmanals (lloc de treball 1 de l'escala d'administració general):  
- Manejar terminals, tractament de textos, programes informàtics, calculadores, màquines d'escriure, etc.  
- Arxivar i registrar expedients i documentació de la unitat administrativa (Secretaria i/o Intervenció).  
- Col·laborar en la conformació i seguiment dels tràmits administratius dels expedients, incorporant els documents que vagen arribant a la unitat administrativa.  
- Atendre i realitzar telefonades per a resoldre aspectes de la seua competència.  
- Efectuar i comprovar operacions aritmètiques i pressupostàries i, en general, tot tipus de tasques administratives referents a procediments simples i repetitius, tractament de textos, etc.  
- En general, tot tipus de tasques anàlogues a les anteriors i relacionades amb el lloc de treball.  
- Suport a Secretaria (transcripció a l'ordinador de documents).  
- Traducció de documents de castellà a valencià i viceversa.  
- Dur a terme activitats administratives elementals, d'acord amb instruccions rebudes o normes existents amb tendència a la repetició i amb alternatives diferents, com ara omplir i formalitzar documents, impresos, quadres estadístics, etc.  
- Administració del cementeri municipal: autoritzacions, drets funeraris, etc.  
- Registre d'entrada i eixida de documents, incloent-hi l'assistència als interessats en matèria de registre.  
- Suport a les funcions de Secretaria en matèries diverses.  
- Informació al públic sobre dependències municipals, localització d'oficines i unitats administratives, gestions elementals, etc.  
- Funcions administratives corresponents a l'exercici de la Secretaria del Jutjat de Pau i Registre Civil, a realitzar fora de l'horari de treball amb càrrec a la compensació econòmica que es percep de la Generalitat Valenciana.  
- Transcripció a l'ordinador de documents i traducció de castellà a valencià i viceversa.  
- Amb caràcter supletori, quan les necessitats del servei ho requerisquen, se li assignen totes les funcions corresponents al lloc 2, auxiliar administratiu de Secretaria-Intervenció.  
  
Segona. Normativa d'aplicació  
El procés selectiu se subjectarà, en tot allò no previst expressament en les presents bases, a les normes contingudes en:  
- Llei 7/1985, de 2 d'abril, reguladora de les bases del règim local (LRBRL).  
- Llei 39/2015, d'1 d'octubre, del procediment administratiu comú de les administracions públiques (LPACAP).  
- Llei 40/2015, d'1 d'octubre, de règim jurídic del sector públic (LRJSP).  
- Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local (TRRL).  
- Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TREBEP).  
  
- Llei 30/1984, de 2 d'agost, de mesures per a la reforma de la funció pública, amb les redaccions que en fan la Llei 23/1998, de 28 de juliol; Llei 22/1993, de 29 d'octubre, i la Llei 42/1994, de 30 de desembre, en tot allò que no es trobe derogada.  
- Reial decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
- Reial decret 364/1995, de 10 de març, pel qual s'aprova el Reglament general d'ingrés del personal al servei de l??Administració General de l??Estat i de provisió de llocs de treball i promoció professional dels funcionaris civils de l??Administració General de l??Estat.  
  
- Llei de la Generalitat 8/2010, de 23 de juny, de règim local de la Comunitat Valenciana (LRLCV).  
- Llei de la Generalitat 10/2010, de 9 de juliol, d'ordenació i gestió de la funció pública valenciana (LOGFPV).  
- Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
- Bases generals aprovades per Resolució d'Alcaldia de data 26 d'abril de 2010 i publicades en el Diari Oficial de la Generalitat Valenciana (DOGV) número 6265, de data 12 de maig de 2010; modificació de data 14 de desembre de 2011, publicada en el DOGV número 6676, de data 26 de desembre de 2011, i modificació de data 26 de desembre de 2011, publicada en el DOGV número 6685, de data 4 de gener de 2012, les referències de les quals a l'articulat de la legislació en vigor en el moment de la seua aprovació hauran d'entendre's realitzades als correlatius articles de la vigent legislació.  
  
Tercera. Requisits que han de reunir els aspirants  
Per a prendre part en les proves selectives d'aquesta convocatòria s'exigirà el compliment de tots i cada un dels següents requisits (art. 53 TREBEP), referits al dia en què concloga el termini de presentació d'instàncies:  
a) Posseir la nacionalitat espanyola o d'alguns dels estats membres de la Unió Europea, de conformitat amb allò que disposa l'article 54 TREBEP.  
b) Posseir les capacitats i aptituds físiques i psíquiques necessàries per a l'exercici de les corresponents funcions o tasques.  
c) Tindre complits 16 anys i no excedir, si és el cas, de l'edat màxima de jubilació forçosa.  
d) Estar en possessió del títol de Graduat Escolar, FP1 o equivalent, o en condicions d'obtindre'l en la data en què acabe el termini de presentació d'instàncies. Si és el cas, l'equivalència haurà de ser aportada per l'aspirant per mitjà d'un certificat expedit a aquest efecte per l'administració competent.  
e) Estar en possessió del certificat del grau mitjà (C1-3) de coneixements del valencià expedit per la Junta Qualificadora de Coneixements de Valencià.  
f) No haver sigut separat/ada per mitjà d'expedient disciplinari de cap administració pública o dels òrgans constitucionals o estatutaris de les comunitats autònomes, ni haver-se revocat el seu nomenament com a funcionari/a interí/a, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies de l'escala, subescala o classe objecte de la present convocatòria.  
  
Si es tracta de persones nacionals d'altres estats, no trobar-se inhabilitat o en situació equivalent, ni haver sigut sotmés a sanció disciplinària o equivalent, que impedisca l'accés a l'ocupació pública en el seu país d'origen.  
  
Quarta. Igualtat de condicions  
D'acord amb el que estableix els articles 59 TREBEP i 55 LOGFPV, en la redacció que en fa la Llei 11/2017, de 17 de maig, en concordança amb el que preveu el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, en les presents proves seran admeses les persones amb discapacitat en igualtat de condicions que els altres aspirants.  
Els aspirants discapacitats hauran de presentar un certificat expedit per l'òrgan competent de la Generalitat o de l'Administració de l'Estat, que acrediten tal condició, així com la seua capacitat per a exercir les tasques corresponents a la plaça objecte de la present convocatòria.  
  
L'òrgan tècnic de selecció establirà, per a les persones amb discapacitat que així ho sol·liciten, les adaptacions possibles, de temps i mitjans, per a la realització de la prova. A aquest efecte els interessats hauran de presentar la petició corresponent en la sol·licitud de participació en la convocatòria.  
  
Cinquena. Instàncies i admissió dels aspirants  
5.1. Les instàncies per a sol·licitar prendre part en el present procés selectiu hauran d'estar omplides de forma deguda. Els aspirants manifestaran que reuneixen totes i cada una de les condicions i requisits exigits en la base tercera, referides al dia en què concloga el termini de presentació d'instàncies, i es dirigiran a l'Alcaldia d'aquest ajuntament, i havent de presentar-se en el Registre General d'aquest o en els llocs que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques (LPACAP), dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.  
5.2. El sol·licitant haurà d'haver abonat abans de concloure el termini per a sol·licitar formar part del procés selectiu, els drets d'examen fixats en 68 euros, de conformitat amb l'ordenança fiscal reguladora de les taxes per concurrència a les proves selectives per a l'ingrés de personal, aprovada pel Ple en sessió de 26 de setembre de 2016, publicada en el Butlletí Oficial de la Província de València número 235, de data 7 de desembre de 2016, i que es troba en vigor. Aquest ingrés es realitzarà en la Tresoreria Municipal, en qualsevol de les entitats bancàries que aquest ajuntament té obert compte corrent. Si l'abonament no es realitza serà causa d'exclusió.  
Els drets d'examen seran tornats, únicament, en els casos previstos en l'article 7 de la precitada ordenança fiscal reguladora.  
Respecte a l'admissió dels aspirants regeix la base 5 de les generals a què es refereix la base segona de les presents bases específiques, si bé les referències als articles 116 i 117 de la Llei 30/1992, de 26 de novembre, hauran d'entendre's realitzades als articles 123 i 124 de la LPACAP.  
  
5.3. Acabat el termini de presentació d'instàncies, l'Alcaldia dictarà una resolució en el termini màxim d'un mes, en què declararà aprovada la llista provisional d'aspirants admesos i exclosos, que es publicarà en el Butlletí Oficial de la Província de València, en els taulers d'anuncis i en la seu electrònica de l'Ajuntament, amb indicació de les causes d'exclusió, així com el termini d'esmena de defectes i presentació de reclamacions que es concedeix als aspirants exclosos, en els termes de l'article 68 LRJPAC, que serà de 10 dies hàbils (art. 15.1 Decret 3/2017).  
Si es formularen reclamacions, seran resoltes en el mateix acte administratiu que aprove la llista definitiva, que es farà pública, així mateix, en la forma indicada per a la llista provisional. En la mateixa resolució s'indicarà la data, lloc i hora de començament del primer exercici que, en tot cas, es realitzarà transcorreguts un mínim de 15 dies naturals des de la publicació.  
Si no es presenten reclamacions, la llista provisional s'entendrà elevada automàticament a definitiva, i es farà constar tal circumstància en l'anunci indicat en el paràgraf anterior.  
5.4. Contra la resolució aprovatòria de la llista definitiva podran els interessats interposar el recurs potestatiu de reposició previst en els articles 123 i 124 LPACAP, o alternativament recurs contenciós administratiu, en els termes de la vigent Llei 29/1998, de 13 de juliol, reguladora de la jurisdicció contenciosa administrativa.  
5.5. Els errors de fet podran esmenar-se en qualsevol moment, d'ofici o a petició de l'interessat.  
  
Sisena. Dels altres tràmits previs a la celebració de les proves i de l'òrgan tècnic de selecció  
6.1. La composició de l'òrgan tècnic de selecció s'ajustarà al que estableix l'article 60 TREBEP, en l'article 57 de la Llei d'ordenació i gestió de la funció pública valenciana, i en l'article 28 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana. Es constituirà atenent als principis d'imparcialitat, professionalitat i especialitat, en funció de la disponibilitat de recursos, i es tendirà a la paritat entre hòmens i dones. Tindrà la consideració d'òrgan col·legiat i, com a tal, estarà subjecte a les normes contingudes en els articles 15 i següents de la Llei 40/2015, d'1 d'octubre, de règim jurídic del sector públic (LRJSP).  
  
6.2. A efectes del que disposa l'article 30 i en l'annex IV del Reial decret 462/2002, de 24 de maig, l'òrgan tècnic de selecció que actue en aquesta prova selectiva, tindrà la categoria tercera.  
6.3. En la mateixa resolució en què s'aprove definitivament la llista d'aspirants admesos i exclosos, es fixarà la composició de l'òrgan tècnic de selecció als efectes de poder promoure la recusació dels seus membres. La resolució s'anunciarà en el tauler d'anuncis i en la seua pàgina web.  
6.4. L'òrgan tècnic de selecció podrà nomenar col·laboradors, especialistes i ajudants, que estaran sempre davall la seua direcció i control directes, per a aquelles proves que ho requerisquen, i es limitaran a l'exercici de les seues especialitats tècniques basant-se en les quals col·laboraran amb l'òrgan tècnic de selecció amb veu, però sense vot. Els assessors i especialistes estaran sotmesos a les mateixes causes d'abstenció i recusació que els membres de l'òrgan tècnic de selecció.  
6.5. L'òrgan tècnic de selecció estarà compost per la presidència, la secretaria i tres vocalies, i actuaran tots ells amb veu i vot. Tots els seus membres hauran d'estar en possessió d'una titulació igual o superior a l'exigida als aspirants i pertànyer al mateix grup de titulació o superiors; no obstant això, en cap cas estarà constituït majoritàriament per membres en actiu del mateix cos o la mateixa escala per als quals haja d'efectuar-se la selecció.  
No podran formar part de l'òrgan tècnic de selecció els funcionaris que hagen impartit cursos o treballs per a la preparació d'aspirants a proves selectives en els cinc anys anteriors a la publicació de la corresponent convocatòria.  
La presidència podrà requerir als membres de l'òrgan tècnic de selecció una declaració expressa de no trobar-se sotmesos a cap de les causes d'abstenció legalment previstes en l'article 23 LRJSP. Igualment, els que incorregueren en causa d'abstenció hauran de comunicar-ho a l'Alcaldia en el termini màxim de 10 dies.  
6.6. L'òrgan tècnic de selecció no podrà constituir-se sense l'assistència, com a mínim, de la mitat dels seus membres titulars o suplents indistintament.  
Respecte del tribunal de selecció regirà amb caràcter supletori, la base 6 de les generals a què es refereix la base segona de les presents bases específiques, si bé les referències a la Llei 30/1992 hauran d'entendre's realitzades als articles correlatius de la Llei 40/2015 LRJSP.  
  
Setena. Començament i desenvolupament de les proves  
7.1. Regirà la base 7 de les generals a què es refereix la base segona de les presents bases específiques.  
7.2. L'ordre d'actuació dels aspirants en els exercicis en què no puguen actuar conjuntament començarà per aquells el primer cognom dels quals comence per la lletra seleccionada que resulte en l'últim sorteig publicat en el DOGV abans de la celebració de les proves. Això conforme a l'article 17.1 del Decret 3/2017, de 13 de gener, del Govern Valencià, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
7.3. L'òrgan tècnic de selecció podrà requerir als aspirants en qualsevol moment perquè acrediten la seua personalitat. A aquest fi hauran d'acudir proveïts del DNI o, en defecte d'aquest, d'un altre document oficial que acredite la seua identitat.  
  
Huitena. Oposició lliure. Proves  
Les proves a realitzar comprendran els exercicis següents:  
Primer exercici: de caràcter obligatori i eliminatori.  
Un qüestionari de 50 preguntes tipus test referit a tots els grups del programa, amb tres respostes alternatives, de les quals només una serà la vàlida com més verdadera. Cada pregunta encertada es valorarà 1/50. Cada pregunta incorrecta es penalitzarà amb la meitat del valor d'una encertada.  
Aquest exercici es valorarà de 0 a 10 punts, i seran eliminats els aspirants que no aconseguisquen un mínim de 5 punts.  
Segon exercici: de caràcter obligatori i eliminatori. Consistirà a desenvolupar per escrit, durant un període màxim de dues hores, un exercici múltiple o complex de caràcter general, sobre temes, qüestions, problemes o supòsits relacionats amb el programa i les funcions pròpies de la plaça objecte de la convocatòria, a triar entre dos que proposarà el tribunal, sense que necessàriament haja de coincidir amb cap epígraf o tema concret del programa. Es valorarà la capacitat de raciocini, la sistemàtica en el plantejament i formulació de conclusions, així com el coneixement i adequada interpretació del tema i la seua interrelació amb la resta del temari. Quan així ho decidisca el tribunal, l'exercici es realitzarà amb mitjans mecànics a fi de demostrar-se pels aspirants coneixements a nivell d'usuari de les aplicacions de Word, Excel, internet, correu electrònic, càlcul i altres.  
Aquest exercici es valorarà de 0 a 10 punts, i seran eliminats els aspirants que no arriben a un mínim de 5 punts.  
Tercer exercici: obligatori i eliminatori. Consistirà en la redacció escrita d'un o més supòsits pràctics, a triar a l'atzar entre els proposats pel tribunal, relatius a tasques administratives la realització de les quals corresponga als funcionaris corresponents a la categoria d'auxiliars administratius.  
El temps de duració de la prova, serà determinat pel tribunal en funció de la dificultat que representen.  
Durant el desenvolupament d'aquest exercici els aspirants podran fer ús en tot moment de textos legals i col·leccions de jurisprudència de què acudisquen proveïts. En aquest exercici es valorarà fonamentalment la capacitat de raciocini, la sistemàtica en el plantejament i la formulació de conclusions i el coneixement i adequada interpretació de la normativa aplicable.  
Quan així ho decidisca el tribunal, l'exercici es realitzarà amb mitjans mecànics a fi de demostrar pels aspirants coneixement a nivell d'usuari de les aplicacions de Word, Excel, internet, correu electrònic, càlcul i altres.  
Les qualificacions d'aquest exercici seran de 0 a 10 punts, i s'haurà d'obtindre una qualificació de 5 punts per a superar-lo.  
Quart exercici: de caràcter obligatori i no eliminatori. Consistirà a traduir del valencià al castellà i viceversa un text proposat pel tribunal, preferentment administratiu. La duració d'aquest exercici serà d'una hora en total. Aquest exercici es qualificarà de 0 a 1 punts, 0,50 per la traducció directa i 0,50 per la inversa.  
  
Novena. Qualificació de l'oposició  
9.1. Tots els exercicis de la fase d'oposició que siguen eliminatoris es qualificaran de 0 a 10 punts, sent eliminats els aspirants que no aconseguisquen una puntuació mínima de 5 punts en cada un d'aquests.  
9.2. El nombre de punts que podrà ser atorgat per cada membre del tribunal, en cada un dels exercicis, serà de 0 a 10 punts.  
9.3. Les qualificacions s'adoptaran sumant les puntuacions atorgades per cada membre del tribunal i dividint el total pel nombre d'assistents en aquell, sent el quocient la qualificació definitiva que es farà constar. Les puntuacions dels membres del tribunal es realitzaran per ordre invers a la relació dels seus components, de manera que el president tancarà el torn de puntuacions. El mateix sistema s'utilitzarà quan el tribunal haja de procedir a votar.  
9.4. La nota final de l'oposició es trobarà en la semisuma dels que hagen aprovat el primer, segon i tercer exercici, i a aquesta se li afegirà la puntuació obtinguda en la prova de valencià.  
Si realitzada la puntuació anterior, es produïren empats o hi haguera més aprovats que places vacants, es tornarà a realitzar un nou exercici obligatori que tornarà a consistir a desenvolupar per escrit, durant un període màxim de dues hores, un exercici múltiple o complex de caràcter general, sobre temes, qüestions, problemes o supòsits relacionat amb el programa i les funcions pròpies de la plaça objecte de la convocatòria, a triar entre dos que proposarà el tribunal, sense que necessàriament haja de coincidir amb cap epígraf o tema concret del programa. Es valorarà la capacitat de raciocini, la sistemàtica en el plantejament i formulació de conclusions, així com el coneixement i adequada interpretació del tema i la seua interrelació amb la resta del temari. Quan així ho decidisca el tribunal l'exercici es realitzarà amb mitjans mecànics a fi de demostrar pels aspirants coneixements a nivell d'usuari de les aplicacions de Word, Excel, internet, correu electrònic, càlcul i altres.  
  
Si no es desfera l'empat o continuara havent-hi més aprovats que places, es realitzaren així successivament nous exercicis fins a desfer els empats i en resum que queden el mateix nombre d'aprovats que de vacants.  
No s'aplicarà la base 8 de les generals a què es refereix la base segona de les presents bases específiques per tractar-se el present del sistema d'oposició. Sí que s'aplicarà únicament el paràgraf últim de l'esmentada base 8.  
  
Desena. Qualificació definitiva i relació d'aprovats  
La qualificació definitiva serà determinada per la suma de les qualificacions obtingudes en els exercicis. Una vegada finalitzats, es procedirà a obtindre la llista de persones aspirants aprovades amb totes els que hagen superat l'oposició. La relació de persones aprovades donarà començament amb la persona aspirant que haja obtingut d'aquesta manera la puntuació total més alta, que serà la que obtinga la plaça d'auxiliar administratiu a temps complet; seguirà, si és el cas, amb la segona persona que haja obtingut la segona puntuació total més alta, que serà la que obtinga la plaça d'auxiliar administratiu a temps parcial de 30 hores setmanals, i finalitzarà, si és el cas, quan el nombre de persones incloses en aquesta coincidisca amb el nombre de llocs convocats. Si el nombre de persones aspirants indicades fóra inferior al de places convocades, les no cobertes es declararan desertes (art. 18 Decret 3/2017).  
En tot cas, els empats es dirimiran en favor de les persones amb diversitat funcional. Si l'empat es produeix entre les dites persones, es triarà qui tinga acreditat un major percentatge de discapacitat; article 18.6 Decret 3/2017.  
La relació final d'aprovats serà elevada per l'òrgan tècnic de selecció a l'Alcaldia, amb proposta de nomenament dels que hagen superat el procés selectiu.  
  
Onzena. Presentació de documents i nomenament  
11.1. En el termini de 20 dies hàbils a comptar de la publicació de la relació definitiva de persones seleccionades en els taulers d'anuncis d'aquest ajuntament, els aspirants que hi figuren hauran de presentar en tot cas els següents documents (art. 19 Decret 3/2017):  
  
a) Còpia autèntica del DNI.  
b) Còpia autèntica de la titulació exigida en la base tercera.  
c) Declaració jurada o promesa de no haver sigut separat, per mitjà d'expedient disciplinari, del servei de l'Administració pública, ni trobar-se inhabilitat per a l'exercici de funcions públiques.  
d) Informe mèdic de no patir malaltia o defecte físic que impedisca l'exercici de les corresponents funcions, o còpia autèntica.  
e) Jurament o promesa d'acatament a la Constitució, a l'Estatut d'Autonomia de la Comunitat Valenciana i a la resta de l'ordenament jurídic en l'exercici de la funció pública.  
11.2. De la mateixa manera i en el mateix termini, l'aspirant que figure en la relació d'aprovats, haurà de presentar la documentació següent:  
- Declaració del compliment de les seues obligacions com a usuari del sistema d'informació de l'Ajuntament de Manuel segons la legislació en matèria de protecció de dades de caràcter personal.  
11.3. Transcorregut el termini de presentació de documents, l'Alcaldia procedirà al nomenament com a funcionari/ària de carrera dels aprovats en les places objecte de la present convocatòria, i s'obrirà un termini d'un mes per a procedir a la corresponent presa de possessió (art. 52.3 Decret 3/2017).  
  
Dotzena. Incidències  
L'òrgan tècnic de selecció queda facultat per a resoldre els dubtes que sorgisquen durant el procés selectiu i adoptar els acords necessaris per al bon ordre de l'oposició en tot el que no preveuen aquests bases.  
  
  
Tretzena. Borsa de treball  
Els aspirants que, havent superat els exercicis de la fase d'oposició, no hagen sigut proposats per l'òrgan tècnic de selecció per no existir suficients places vacants, passaran a conformar una borsa de treball que tindrà una validesa mínima de dos anys, a partir del primer nomenament com a funcionari interí, i es prorrogarà per un any més en el cas que no s'haja efectuat crida del 50 % dels components d'aquesta.  
  
La borsa de treball, sense perjuí d'allò que s'ha disposat en aquests bases, se subjectarà a les regles següents:  
1r) L'aspirant disposarà d'un termini màxim de cinc dies hàbils des de la crida per a presentar la documentació acreditativa del compliment de la base tercera. El termini mínim es determinarà en cada crida en funció de les necessitats del servei a cobrir.  
En el supòsit de no presentar-la en el termini esmentat, s'entendrà que rebutja l'oferta i se situarà al final de la llista d'inscrits. Si el rebuig s'efectua dues vegades consecutives, el/l'aspirant serà exclòs/a de la borsa.  
2n) En aquells casos en què es rebutge l'oferta al·legant incapacitat laboral transitòria o maternitat, se'ls mantindrà l'ordre que originàriament ocupaven en la borsa. La concurrència de tals causes haurà de provar-se per qualsevol mitjà admissible en dret.  
3r) Els que hagen sigut anomenats funcionaris interins, una vegada cessats, tornaran a ocupar el mateix lloc que tenien en la borsa, sempre que la duració de la seua relació o relacions de serveis no haja superat conjuntament un any de duració. En cas contrari passaran a ocupar l'últim lloc de la borsa.  
Les disposicions del Decret 3/2017, d'acord amb el seu article 37, serà de aplicació supletòria a l'Administració local respecte de la constitució de les borses de treball temporal.  
  
Catorzena. Recursos en general  
Contra aquests bases, que posen fi a la via administrativa, podrà interposar-se recurs potestatiu de reposició davant de l'Alcaldia, en el termini d'un mes comptat a partir de l'endemà de la seua publicació de conformitat amb el que estableixen els articles 112.1, 114.1.c, 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP).  
També podrà interposar alternativament recurs contenciós administratiu davant del Jutjat Contenciós Administratiu amb seu en València, en el termini de dos mesos, de conformitat amb el que estableixen els articles 30, 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i 8, 10 i 46 de la Llei reguladora de la jurisdicció contenciosa administrativa.  
  
  
  
ANNEX  
  
Grup I  
Part general  
Tema 1. La Constitució Espanyola de 1978. Principis generals. Drets i deures fonamentals dels espanyols. La seua protecció. El Defensor del Poble.  
Tema 2. La Corona. Les Corts Generals. El Tribunal Constitucional.  
  
Tema 3. El Govern i l'Administració. El Poder Judicial.  
Tema 4. L'organització territorial de l'Estat: les comunitats autònomes. Els estatuts d'autonomia. Especial referencial a l'Estatut d'Autonomia de la Comunitat Valenciana.  
Tema 5. La província i el municipi. Organització i competències. Organització i funcionament de l'Ajuntament de Manuel.  
Tema 6. Fonts de dret. La llei: les seues classes. Altres fonts del dret públic.  
  
Grup II  
Part específica  
Tema 7. El procediment administratiu. Principis generals. La Llei 39/2015, d'1 d'octubre, del procediment administratiu comú de les administracions públiques.  
Tema 8. Fases del procediment administratiu general: iniciació, ordenació, instrucció. Còmput de termes i terminis. La prescripció i la caducitat.  
Tema 9. Terminació del procediment. L'obligació de resoldre. Contingut de la resolució expressa. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.  
Tema 10. Els interessats/ades: capacitat d'obrar i representació. Drets dels ciutadans en les seues relacions amb les administracions públiques. L'administrat: concepte i classes.  
Tema 11. Teoria de la validesa dels actes administratius. Convalidació. Revisió d'ofici.  
Tema 12. Els recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos.  
Tema 13. L'organització administrativa. Principis. Competència. Jerarquia i coordinació. Descentralització. Desconcentració. Delegació. Avocació. La Llei 40/2105, d'1 d'octubre, del règim jurídic del sector públic.  
Tema 14. El règim local espanyol. Principis constitucionals. La província. Competències de les províncies. Òrgans de les províncies: atribucions.  
Tema 15. El municipi. El terme municipal i la seua població. L'empadronament. Consideració especial del veí. Informació i participació ciutadana.  
Tema 16. Competències municipals. Els òrgans municipals: atribucions dels distints òrgans.  
Tema 17. Ordenances i reglaments de les entitats locals. Classes. Procediment d'elaboració i aprovació.  
Tema 18. Règim de funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.  
Tema 19. La funció pública local. Concepte i classes de funcionaris. Funcionaris de carrera de l'administració local. Grups, escales i atribucions. Un altre personal local: règim jurídic. Drets, deures i situacions administratives dels funcionaris locals. Els empleats públics: la mesa de negociació; la plantilla; la RLT/catàleg. Drets i deures del personal al servei de l'Administració local.  
Tema 20. Els contractes del sector públic. Règim jurídic i classes. Especial referència als contractes administratius en l'esfera local. Requisits dels contractes. Selecció del contractista. Garanties. Perfeccionament i formalització del contracte.  
Tema 21. Hisendes locals. Classificació dels ingressos. Les ordenances fiscals.  
Tema 22. Els pressupostos locals. Principis pressupostaris. Procediment d'aprovació. Contingut. Règim !!br0ken!!  
Tema 23. Les modificacions de crèdit: classificació i contingut.  
Tema 24. Concepte de document. Formació de l'expedient. Registre de documents. Registre general d'entrada i eixida de documents. Concepte d'arxiu. Funcions de l'arxiu. Classes d'arxiu. Especial consideració de l'arxiu de gestió. Criteris d'ordenació de l'arxiu.  
  
Tema 25. La informàtica teoria i pràctica: el tractament de textos; arxiu i agenda electrònica; el full de càlcul; els gràfics d'oficina; el correu electrònic. Operacions aritmètiques manuals.»  
  
Les bases de selecció es publiquen íntegrament en el Butlletí Oficial de la Província de València i en el Diari Oficial de la Generalitat Valenciana, als efectes de complir al que disposen els articles 97 de la Llei 7/1985, de 2 d'abril, reguladora de les bases del règim local (LRBRL), i 6.1 del Reial decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local. A efectes informatius també seran objecte de publicació íntegra en els taulers d'anuncis d'aquest ajuntament i en la seua pàgina web. El còmput del termini de presentació de sol·licituds per a participar en el procés de selecció s'iniciarà amb la publicació del corresponent anunci en el Boletín Oficial del Estado.  
  
Així mateix, es publicarà un anunci en el Boletín Oficial del Estado a efectes d'inici del còmput del termini de presentació de sol·licituds per a participar en el procés de selecció.  
  
Manuel, 13 de març de 2018.- L'alcalde: Josep Antoni Pastor Pons.